85 cc klassis tegi puhta töö Hollandi krossipoiss Micha-Boy De Vaal, kes võitis kindlalt mõlemad sõidud Vsevolod Brõljakovi ja Davide Bonini ees, Eesti krossipublikule tuttavatest nimedest oli Leedu sõitja Arminas Jasikonis kokkuvõttes kuues, Läti poisid Karlis Sabulis ja Paulss Jonass kaheksas ja kümnes. Eesti parim oli kokkuvõttes Janno Schmidt, kelle koht oli kokkuvõttes 13. Avasõidus oli ta sunnitud katkestama, kuid teises sõidus  näitas väga head kiirust, lõpetades kümnendal kohal. Schmidtiga võrdse arvu punkte kogus Karel Kutsar, kes oli teises sõidus 12. kohal ja teise sõidu parem tulemus tagas koha eespool just Schmidtile. Üks kiiretest eestlastest, Henri Roosiorg kukkus avasõidus, olles sellel hetkel kümnendal kohal, teise sõitu ta ei startinud.